32006D0555
L 218/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 август 2006 година
за изменение на допълнение Б към приложение XII към Акта за присъединяване от 2003 година относно определени предприятия в секторите на месото, рибата и млякото в Полша
(нотифицирано под номер C(2006) 3462)
(текст от значение за ЕИП)
(2006/555/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално глава 6, раздел Б, подраздел I, точка 1, буква д) от приложение XII към него,
като има предвид, че:
(1)
На Полша бяха дадени преходни срокове за определени обекти, описани в допълнение Б към приложение XII към Акта за присъединяване от 2003 г.
(2)
Допълнение Б към приложение XII към Акта за присъединяване от 2003 г. беше изменено с Решения 2004/458/ЕО (1), 2004/471/ЕО (2), 2004/474/ЕО (3), 2005/271/ЕО (4) 2005/591/ЕО (5), 2005/854/ЕО (6), 2006/14/ЕО (7), 2006/196/ЕО (8) и 2006/404/ЕО (9) на Комисията.
(3)
Съгласно официална декларация, направена от компетентния орган в Полша, определени предприятия от секторите на месото, рибата и млякото в тази страна са приключили процеса на своята модернизация и сега отговарят изцяло на изискванията, определени в законодателството на Общността. Определени предприятия са преустановили дейността си за срока, за който те са получили преходен период. Освен това определени предприятия в секторите на млякото, на които беше разрешено да обработват мляко в съответствие с европейските стандарти и мляко, което не спазва тези стандарти, ще преработват единствено мляко, отговарящо на европейските стандарти. В тази връзка тези предприятия следва да бъдат заличени от списъка с наименования на обекти в преход.
(4)
Допълнение Б към приложение XII към Акта за присъединяване от 2003 г. следва съответно да бъде изменено.
(5)
Постоянният комитет по хранителната верига и здравето на животните е информиран за мерките, предвидени в настоящото решение,
ПРИЕ НАСТОЯЩОТО РЕШЕНИЕ:
Член 1
Предприятията, изброени в приложението към настоящото решение, се заличават от допълнение Б към приложение XII към Акта за присъединяване от 2003 г.
Член 2
Адресати на настоящото решение са държавите-членки.
Съставено в Брюксел на 3 август 2006 година.